1. *számú melléklet a 41/ 2018. sz. Képv. test. határozathoz*

**Kiskőrös Város Önkormányzata**

**pályázatot hirdet**

**a Kiskőrös 2. számú felnőtt fogorvosi körzet fogászati feladatainak ellátására**

**Ellátandó feladat:**

Kiskőrös Város Önkormányzata Képviselő-testületének az egészségügyi alapellátás körzeteiről szóló 10/2016. (V.26.) önkormányzati rendelet 3. számú mellékletében meghatározott 2. számú felnőtt fogorvosi alapellátási körzet területi ellátási kötelezettséggel, az önkormányzattal kötött feladat-ellátási szerződés szerinti működtetése

**Működtetés formája**: egyéni egészségügyi vállalkozás vagy társas vállalkozás tagjaként

**A felnőtt fogászati körzet lakosságszáma: 4132** fő (2017. december 31-i állapot szerint)

**A fogászati rendelő címe**: 6200 Kiskőrös, Árpád u. 8.

**Pályázati feltételek:**

* A háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet szerinti képesítés, valamint az önálló orvosi tevékenyégről szóló 2000. évi II. törvény, e törvény végrehajtásáról szóló 313/2011. (XII.23.) Korm. rendelet és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Korm. rendeletben előírt egyéb feltételek
* büntetlen előélet

**A pályázathoz csatolni kell:**

* a szakirányú végzettséget, szakképesítést igazoló okiratok másolatát,
* részletes szakmai tevékenységet bemutató önéletrajzot,
* egészségügyi vállalkozási engedély másolatát, vagy 30 napnál nem régebbi cégkivonatot,
* 3 hónapnál nem régebbi erkölcsi bizonyítványt,
* egészségi alkalmasság igazolása,
* működési nyilvántartási igazolvány másolata,
* személyi és tárgyi feltételek biztosításáról szóló nyilatkozat
* nyilatkozatot, mely szerint a pályázó hozzájárul ahhoz, hogy a pályázati eljárás résztvevői a pályázati anyagát megismerhessék.

**A körzet betölthetőségének időpontja**: hatósági engedélyek megszerzését követően azonnal

**A pályázat benyújtásának határideje:** 2018. május 31. Amennyiben a pályázati eljárás nem eredményes, akkor a benyújtási határidő minden alkalommal 30 nappal meghosszabbodik.

**A pályázat benyújtásának módja**: Postai úton, Domonyi László polgármesternek címezve (6200 Kiskőrös, Petőfi Sándor tér 1.). A borítékon fel kell tüntetni: „Fogorvosi pályázat 2. számú körzet”.

**Egyéb információk**:

* A pályázat elbírálásának határideje: a pályázat benyújtásának határidejétől számított 30. nap.
* Eredményes pályázat esetén az önkormányzat határozatlan időre szóló feladat-ellátási szerződést köt, melyben a felek a működés feltételeit rögzítik.
* A fogorvosi alapellátás keretébe tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm. rendelet alapján, az egészségügyi szolgáltatónak a Nemzeti Egészségbiztosítási Alapkezelő területileg illetékes szervével kötött finanszírozási szerződés alapján történik.
* A körzet tartósan betöltetlen.
* Szolgálati lakás megoldható.
* Rendelőhelyiség biztosított.
* A feladat ellátásához szükséges fogászati szék és eszközök rendelkezésre állnak.
* A pályázati kiírással kapcsolatosan további információt Aszódiné Nedró Éva közigazgatási osztályvezető nyújt a 70/4532522-s telefonszámon.